
                                                                      ΕΛΛΗΝΙΚΗ ΔΗΜΟΚΡΑΤΙΑ

   ΝΟΜΟΣ ΑΤΤΙΚΗΣ
 ΔΗΜΟΣ ΎΔΡΑΣ

ΠΡΟΣΚΛΗΣΗ ΥΠΟΒΟΛΗΣ ΠΡΟΣΦΟΡΩΝ

1) Ο Δήμος Ύδρας προτίθεται να αναθέσει τη μελέτη με τίτλο «Μελέτη για σύνταξη τοπικού σχεδίου διαχείρισης απορριμμάτων», προϋπολογισμού 10.000 € (συμπεριλαμβανομένου του ΦΠΑ). Η δαπάνη της μελέτης θα βαρύνει ίδιους πόρους του Δήμου Ύδρας.

2) Η ανωτέρω προεκτιμώμενη αμοιβή δεν υπερβαίνει το 30% του ορίου του πτυχίου Α΄ τάξης για την κατηγορία μελέτης 27 - Περιβαλλοντικές Μελέτες που είναι 14.460,00 ευρώ (48.200,00€ × 30% = 14.460,00€), σύμφωνα με το άρθρο 14 του Π.Δ. 138/2009 «Μητρώα Μελετητών και Εταιρειών Μελετών» (ΦΕΚ 185/Α’) και την εγκύκλιο 5/10-3-2015 περί αναπροσαρμογής τιμής συντελεστή (τκ) για το έτος 2015. Κατόπιν αυτού έχουν εφαρμογή οι διατάξεις της παρ.3 του άρθρου 209 του Ν.3463/06 «Δημοτικός και Κοινοτικός Κώδικας» (ΦΕΚ 114/Α’), όπως ισχύει.

3) Η εκπόνηση της μελέτης διέπεται από τις διατάξεις του Ν.3316/05 «Ανάθεση και Εκτέλεση Δημοσίων Συμβάσεων Μελετών και Παροχής Συναφών Υπηρεσιών» (ΦΕΚ 42/Α’) και θα ανατεθεί σε φυσικό ή νομικό πρόσωπο κάτοχο μελετητικού πτυχίου Α’  στην κατηγορία 27 - Περιβαλλοντικές Μελέτες της παρ.2 του άρθρου 2 του νόμου αυτού. Η μελέτη θα εκπονηθεί σύμφωνα με τον οδηγό για τη σύνταξη Τοπικών Σχεδίων Διαχείρισης Απορριμμάτων που εγκρίθηκε με την υπ’ αριθμό 84/2015 απόφαση της Ε.Ε. του Ειδικού Διαβαθμικού Συνδέσμου Νομού Αττικής (ΕΔΣΝΑ).

4) Προϊσταμένη Αρχή για την ανάθεση και εκπόνηση της μελέτης είναι η Οικονομική Επιτροπή του Δήμου Ύδρας, ενώ Δ/νουσα Υπηρεσία για την επίβλεψη της μελέτης είναι το Τμήμα Τεχνικής Υποστήριξης Νησιωτικών Δήμων της Περιφερειακής Ενότητας Νήσων.

5) Για την ανάληψη της εκπόνησης της ανωτέρω μελέτης καλούνται μελετητές ή εταιρείες μελετών, κάτοχοι μελετητικού πτυχίου Α’  τάξης στην κατηγορία 27 - Περιβαλλοντικές Μελέτες, να καταθέσουν τις προσφορές τους στο πρωτόκολλο του Δήμου Ύδρας μέχρι και τις  20-08-2015.

6) Οι προσφέροντες θα πρέπει να υποβάλλουν κλειστό φάκελο «ΠΡΟΣΦΟΡΑΣ» που θα περιέχει τα κάτωθι:

Α) Τα παρακάτω δικαιολογητικά συμμετοχής

     1)Αίτηση υποβολής προσφοράς.

     1) Αντίγραφο μελετητικού πτυχίου Α’  τάξης στην κατηγορία 27.

     2) Φορολογική ενημερότητα.

     3) Ασφαλιστική ενημερότητα (Ι.Κ.Α ,ΤΣΜΕΔΕ ή ΟΑΕΕ)


Β) Φάκελο (σφραγισμένο) με την οικονομική προσφορά τους.

7) Οι οικονομικές προσφορές θα ανοίξουν ενώπιων της Οικονομικής Επιτροπής του Δήμου Ύδρας η οποία και θα αναθέσει τη μελέτη στον προσφέροντα τη χαμηλότερη τιμή, σύμφωνα και με τις διατάξεις της παρ.3 του άρθρου 209 του Ν.3463/06 «Δημοτικός και Κοινοτικός Κώδικας» (ΦΕΚ 114/Α’).

Από το Δήμο Ύδρας
